22/04/2010 | Administración LocalMunicipal
Trazo
Corrección de erros da Ordenanza do servizo de axuda no fogar

No BOP nº 232 de 29/10/2009, publícase íntegramente a aprobación definitiva do texto íntegro do Regulamento do servizo de axuda no fogar. Advertido erro na publicación, procédese á corrección do seguinte xeito: O texto publicado correspondeía a anterior ordenanza en vigor, e o que correspondía públicar é o da nova ordenanza reguladora do servizo de axuda no fogar por iso publícase de seguido ésta, e tendo en conta que transcorrido o prazo de exposición ao público do acordo provisional polo que se aprobou a devandita Ordenanza do 17 agosto 2009 (BOP núm.195 do 04/09/2009), sen que se presentase reclamación algunha, dito acordo queda elevado automáticamente a definitivo (artigo 49 da Lei 7/1985, de 2 de abril, reguladora das bases do réximo local). Contra este acordo definitivo, poderán os interesados interpoñer directamente recurso contencioso-administrativo ante a Xurisdicción Contencioso-Administrativa da Provincia da Coruña, no prazo de dous meses, contados a partir do día seguinte o da súa publicación e o texto íntegro no Boletín Oficial da Provincia. “ORDENANZA REGULADORA DO SERVIZO DE AXUDA NO FOGAR DO CONCELLO DE TRAZO OBXECTO O obxecto da presente ordenanza é a adaptación do servizo municipal de axuda no fogar de acordo co establecido na Lei 13/2008, do 3 de decembro, de Servizos Sociais de Galicia e a Orde de Vicepresidencia da Igualdade e do Benestar pola que se regula o servizo de axuda no fogar, o Decreto 143/2007 do 12 de xullo polo que se regula o réxime autorización e acreditación dos programas e dos centros de servizos sociais, a Lei 39/2006 do 14 de decembro de Promoción da Autonomía Persoal e Atención ás Persoas Dependentes, o Real Decreto 727/2007 do 8 de xuño sobre criterios para determinar a intensidade de protección, servizos e contía das prestacións e os establecido na Orde de 17 de decembro de 2007 pola que se establecen os criterios para a elaboración do PIA, das intensidades de protección dos servizos, réxime de compatibilidades das prestacións do sistema para a autonomía e atención á dependencia na Comunidade Autónoma de Galicia. OBXECTIVOS O Obxectivo xeral do Servizo de Axuda no Fogar é promover unha mellor calidade de vida das persoas, potenciando a súa autonomía e unhas condicións axeitadas de convivencia no seu propio contorno familiar e socio comunitario. Como obxectivos específicos podemos destacar os seguintes: - Favorecer a permanencia das persoas no seu contorno habitual o maior tempo posible co maior grao de calidade de vida. - Optimizar as destrezas, capacidades e habilidades persoais e familiares que permitan o máximo grao de autonomía. - Mellorar o equilibrio persoal do individuo fortalecendo a colaboración coas redes naturais de apoio, especialmente da familia. - Atender situacións conxunturais de crise persoal e/ou familiar que afecten á autonomía persoal ou social. - Apoiar e complementar a labor da familia en situacións de sobrecarga derivadas da atención de persoas dependentes ou de crise familiar. - Ofrecer coidados e intervencións de carácter socio educativo a unidades familiares con menores a cargo e outras situacións obxecto de intervención social. CONTIDO DO SERVIZO O SAF ten a consideración de prestación básica, que non exime á familia das súas responsabilidades, se non que as reforza e as complementa, con planificación, coordinación e control público, a través de persoal cualificado que presta unha serie de atencións ou coidados de carácter persoal, psicosocial e educativo, doméstico e técnico, ás familias e persoas con dificultades para procurar o seu benestar físico, social e psicológico, proporcionándolle a posibilidade de continuar no seu contorno habitual, mentres isto sexa posible e axeitado. De conformidade coa valoración realizada polo traballador/a social dos servizos sociais do Concello, no marco de axuda no fogar poderán prestarse os seguintes tipos de atención de carácter básico e/ou complementario, de acordo coa seguinte tipoloxía: a) Atencións de carácter persoal na realización das actividades básicas da vida diaria, tales como: - Asistencia para levantarse e deitarse. - Apoio para o aseo persoal, así como para vestirse. - Control do réxime alimentario e axuda, se é o caso, para alimentarse. - Supervisión e control da administración de medicamentos prescritos polos facultativos. - Apoios para cambios posturais e mobilizacións. - Apoio para cambio de pañal e aseo. b) Atencións de carácter persoal na realización doutras actividades da vida diaria, tales como: - Acompañamentos fóra do fogar para acudir a consultas ou tratamentos. - Apoio na realización de xestións necesarias ou urxentes. c) Atencións das necesidades de carácter doméstico e da vivenda, tales como: - Limpeza e mantemento da hixiene e salubridade da vivenda. - Compra de alimentos, e outros produtos de uso común. - Preparación de alimentos. - Lavado e coidado das prendas de vestir. - Coidados básicos da vivenda. d) Atencións de carácter psicosocial e educativo: intervencións técnico-profesionais formativas e de apoio ó desenvolvemento das capacidades persoais, a afectividade, a convivencia e a integración na comunidade así como á mellora da estructuración familiar. e) Atencións de carácter complementario: - Actividades de acompañamento, socialización e desenvolvemento de hábitos saudables. - Prestación de teleasistencia. - Adaptacións funcionais do fogar. - Servizo de podoloxía. - Servizo de fisioterapia. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. En ningún caso poderán formar parte das actuacións desenvolvidas polo servizo: - A realización de actividades domésticas que non fosen incluídas no proxecto de intervención. - Actuacións que, polo seu carácter sanitario, deban en todo caso ser realizadas por persoal facultativo. PERSOAS DESTINATARIAS O servizo de axuda no fogar está dirixido a toda a poboación do Concello de Trazo e con carácter prioritario ás persoas en situación de dependencia e ás que polas súas circunstancias físicas ou psíquicas teñan limitada a súa autonomía persoal e a súa capacidade de relación social, sempre e cando este supoña un recurso idóneo segundo a valoración dos profesionais dos servizos sociais comunitarios. Non poderán ser usuarios deste servizo as persoas que poidan beneficiarse dun servizo similar por parte doutra entidade e as que presenten un estado de deterioro físico ou psicolóxico tal que provoque unha valoración técnica de asistencia en centro residencial. Darase prioridade no acceso ó servizo ás persoas que teñan un dereito recoñecido de atención dentro do sistema de autonomía e atención á dependencia segundo grao e nivel. PROFESIONAIS QUE INTERVEÑEN E FUNCIÓNS No desenvolvemento da prestación deste servizo intervirán, nun primeiro nivel, o/a traballador/a social do servizos sociaiscomunitarios, que desempeña unha labor de carácter técnico en coordinación cos/as profesionais do propio equipo ou en colaboración con outros servizos ou programas que pertenzan a servizos sociais ou a outros servizos de protección social. Nun segundo nivel intervirán os/as auxiliares de axuda no fogar como profesionais que se encargan da execución do proxecto de intervención, que prestan atención directa nos domicilios. O proxecto poderá estar apoiado por persoal voluntario. a) Traballador/a social dos servizos sociais comunitarios: profesional responsable do funcionamento e coordinación do servizo. As funcións son as seguintes: - Recepción da demanda, estudio e valoración do caso. Deseño do proxecto de intervención axeitado, con obxectivos e tarefas. Presentación do plan de traballo ó/á auxiliar de axuda no fogar, usuario/a e familia. Seguimento e avaliación. - Estudio e valoración das necesidades e recursos da comunidade. - Programación e avaliación xeral do servizo. - Difusión e información sobre o servizo. - Estudio das demandas de información e necesidades dos/as usuarios/as, valoración da situación, deseño das propostas de intervención, mobilización e asignación doutros recursos necesarios. - Asignación e supervisión das tarefas. Elaboración dun programa anual de supervisións individuais e reunións grupais de coordinación. - Formulación da proposta de ampliación, reducción ou suspensión do servizo se fora necesario. - Apoio e promoción da formación dos/as auxiliares. - Avaliación e seguimento dos casos atendidos. No seu caso, traballadores sociais da entidade xestora do servizo: - Coordinación do servizo e dos recursos humáns necesarios. - Supervisión e seguimento do servizo. - Mantemento das canles de comunicación co traballador/a social dos servizos sociais comunitarios. b) Auxiliares de axuda no fogar. Son os/as profesionais que realizan as tarefas. DEREITOS DAS PERSOAS USUARIAS As persoas usuarias do servizo, no marco dos dereitos que con carácter xeral se lle recoñecen na lexislación aplicable, artigo 6 da Lei 13/2008 de servizos sociais de Galicia, e normativa vixente terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. A coñeceren a situación do seu expediente.5. Ó tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a presentación efectiva do servizo.7. A presentaren queixas e suxestións ó persoal coordinador do servizo cando expresaren reclamacións ou fixeren suxestións sobre a súa prestación efectiva. DEBERES DAS PERSOAS USUARIAS As persoas usuarias, no marco dos deberes que con carácter xeral se recollen no artigo 7 da Lei 13/2008, de servizos sociais e normativa vixente, terán os seguintes deberes: 1. Residir efectivaente no domicilio e no termino municipal de Trazo.2. Cumprir coas condicións do servizo, facilitándolle a execución das tarefas ó persoal a cargo e poñendo á súa disposición, se é o caso, os medios materiais necesarios.3. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.4. A facilitar e colaborar no seguimento e avaliación do servizo.5. Respectar a dignidade persoal e profesional das persoas que presten o servizo, así como respectar os límites das súas obrigas laborais. Observar unha conducta baseada no mutuo respecto, tolerancia e colaboración encamiñada a facilitar unha mellor convivencia.6. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que pudiesen dar lugar á modificación, suspensión ou extinción na prestación do servizo.7. Manter informado sobre os aspectos relativos á súa saúde para mellorar a súa atención, e permitir adoptar as medidas preventivas que se requiran.8. Participar no pagamento do servizo nos termos que se estableza na súa norma reguladora.9. Poñer a disposición do persoal do programa os medios útiles ou ferramentas necesarias e imprescindibles para a prestación do servizo (deterxentes, utensilios de limpeza…) 10. Manter animais domésticos libres de parásitos e debidamente vacinados.11. Comunicar enfermedades infecto contaxiosas para tomar medidas de protección necesarias para os profesionais e facilitar datos médicos co obxecto de cumprir a normativa de prevención de riscos laborais.12. A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo. MODALIDADE DE ACCESO O acceso ó servizo producirase a través dos servizos sociais comunitarios, de acordo coas seguintes modalidades: 1.- Acceso directo a persoas dependentes. O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución do Programa Individual de Atención, consorte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na comunidade Autónoma de Galicia, así como a Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de compatibilidades das prestacións e xestión das prestacións económicas. A resolución relativa ó programa individualizado de atención terá a consideración de resolución de asignación e incorporación ó servizo.2.- Acceso a persoas non dependentes. Para as persoas que non teñan o recoñecemento da situación de dependencia, previa prescrición técnica favorable dos Servizos Sociais Comunitarios, empregarase un baremo no que, ademais dos posibles déficits de autonomía, se valoren factores de carácter persoal e sociofamiliar, o apoio social, a situación da vivenda e outros que dificulten obxectivamente a normalización social e a calidade de vida segundo se recolle neste regulamento. - O procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administración e do procedemento administrativo común, e cos baremos que se elaboren en desenvolvemento do estipulado nesta Orde. - Cando circunstancias debidamente acreditadas no expediente así o xustifiquen, o procedemento de acceso ó servizo poderá iniciarse de oficio. - As solicitudes dos particulares para acceder ó servizo deberán ser valoradas en todo caso polo/a traballador/a social de servizos sociais comunitarios, que unha vez realizada a correspondente visita domiciliaria, determinará mediante informe social, a idoneidade do servizo e a intensidade recomendable para cada caso concreto. Unha vez notificada a resolución de concesión do servizo, deberán acordarse entre os servizos sociais comunitarios do Concello e a persoa usuaria as condicións básicas da prestación, que se recollerán no programa de intervención deseñado polo/a traballador/a social de servizos sociais comunitarios. No caso de extrema e urxente necesidade debidamente xustificada, mediante resolución motivada do alcalde ou do membro da corporación local responsable en materia de servizos sociais, poderase iniciar de oficio a prestación do servizo de maneira inmediata, á proposta dos servizos sociais comunitarios, e sen prexuízo da posterior instrucción do correspondente expediente.3.- De igual maneira á expresada no apartado anterior procederase nas situacións nas que a problemática principal estea relacionada con aspectos convivencíais e socio-educativos (Educación Familiar). PRESENTACIÓN DE SOLICITUDES Para acceder ó servizo de axuda no fogar precisarase que a solicitude sexa presentada no rexistro do Concello segundo o modelo establecido, e achegando a seguinte documentación: - Fotocopia do DNI, pasaporte ou NIE do solicitante e das persoas que conforman a unidade de convivencia. - Tarxeta da seguridade social. - Libro de familia (se fora preciso). - Certificado de empadroamento e convivencia. - Xustificantes dos ingresos da unidade familiar de convivencia, ben sexa, nóminas, certificados de pensións, e xustificante da situación de desemprego, copia da última declaración da renda e patrimonio ou certificación negativa, se fora o caso. - Xustificante de pago de alugamento ou xustificante de hipoteca ou calquera outro gasto extraordinario que sexa xustificado documentalmente. - Informe médico. - Certificado de minusvalía. - Para persoas dependentes: certificado da valoración do grao e nivel de dependencia. - Calquera outro documento que se considere oportuno para a tramitación das solicitudes. A tramitación dos expedientes levarase a cabo según o seguinte protocolo: a) Dende o Departamento de Servizos Sociais comprobarán que a solicitude reúne os requisitos establecidos no presente regulamento, e procederá a requirir por escrito ós interesados, que no prazo de 10 días enmenden e presenten cantos datos e documentos complementarios sexan necesarios para resolver o expediente. b) Unha vez completados, o/a traballador/a social dos servizos sociais comunitarios comprobará as circunstancias sociais do solicitante a través de visitas domiciliarias e entrevistas. Posteriormente, elaborará un informe-proposta, no que se recollerá: - Proposta de concesión/denegación. - Causas de denegación, no seu caso. - Tarefas a realizar. - Horario de duración e intensidade do servizo. - Achega económica do/a beneficiario/a. - Data de alta no servizo. - Observacións. c) A resolución sobre a concesión/denegación do servizo correspóndelle á Xunta de Goberno Local, a proposta do/a traballador/a social do Departamento de Servizos Sociais, no prazo máximo dun mes, dende que a solicitude estea completa. d) Notificación escrita da resolución ó interesado/a. e) Aceptación por escrito das condicións en que se prestará o servizo por parte do interesado/a, traballador/a social municipal, traballador/a social da empresa xestora (de selo caso) e a auxiliar. f) No caso de existir entidade xestora axena ó Concello, notificaráselle a alta o usuario/a, e a entidade procederá nese momento á designación de auxiliar. g) O Concello terá en todo momento coñecemento da xestión do servizo, ben a través do/a traballador/a social do Departamento de Servizos Sociais, que fará o seguimento bimensual, agás causas de urxencia ou modificación das condicións do servizo, ben a través da información emitida pola/a traballador/a social da empresa xestora e mais da supervisión que sobre este/a faga o/a técnico municipal. h) Abrirase un expediente por cada persoa usuaria ou, se é o caso, por cada unidade de convivencia á que se lle presta o servizo, no que constará como mínimo: - Un informe social, asinado polo/a traballador/a social do Concello. - Un proxecto de intervención. - Un acordo de servizo asinado entre a entidade prestadora e a persoa usuaria. i) No caso de existir lista de espera, as persoas que a integran accederán ó servizo por orde de puntuación, tendo preferencia as persoas valoradas con dependencia e con axuda a domicilio estipulado no PIA. En caso de igualdade de puntos para os casos de libre concurrencia, terá prioridade a data do rexistro de entrada no Concello, e no caso de persoas valoradas como dependentes, a data de resolución do PIA. O TRÁMITE DE URXENCIA Non obstante ó establecido no párrafo anterior, cando concurran circunstancias que aconsellen unha intervención inmediata do servizo, esta poderá iniciarse de xeito inmediato, bastando para iso o informe-proposta do departamento de servizos sociais, no que se argumentarán as circunstancias que aconsellen esta urxencia e a conseguinte proposta. O inicio da prestación por vía de urxencia suporá en todo caso a tramitación do expediente de solicitude do servizo, de acordo co procedemento establecido no artigo anterior. A Xunta de Goberno Local ou órgano municipal competente deberá darse por enterado da alta de urxencia retificando tal decisión. Esta intervención de urxencia non poderá manterse máis dun mes sen que medie resolución favorable expresa da Xunta de Goberno Local no desenlace do trámite da solicitude. CRITERIOS PARA A CONCESIÓN Os criterios de concesión do servizo basearanse no baremo que se achega como anexo, e que contempla aspectos como: - Autonomía persoal para a realización de actividades da vida cotiá, puntuando niveis de dependencia derivadas de enfermidade física ou mental. - Situación socio-familiar, establecendo grado en que a familia ou persoas do entorno axuden ou poidan axudar ó usuario. - Situación socio-económica da unidade de convivencia e descontándolle os gastos de alugamento ou amortización da vivenda e calquera outro gasto extraordinario, debidamente acreditado. - Outros factores máis específicos coma estado da vivenda, localización, grao de integración social. Nos casos de persoas valoradas como dependentes será necesario a resolución do PIA no que se especifique o número de horas concedidas. Posteriormente, elaborarase o plan de coidados en funcións das necesidades do usuario/a. CAUSAS DE EXTINCIÓN E MODIFICACIÓN DO SERVIZO Son causas de extinción do servizo de axuda no fogar, as seguintes: - Por renuncia ou desestimento da persoa usuaria, surtindo efectos dende o derradeiro día do mes no que notifique. - O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. - Traslado definitivo da súa residencia a outro Concello ou por un período de 3 meses a outro domicilio. - Falecemento da persoa usuaria ou ingreso en residencia. - Incumprimento reiterado dos deberes e obrigas establecidas para as persoas usuarias na prestación do servizo - A falta de pagamento do servizo. - Desaparición das causas que motivaron a prestación do servizo. - Superación dos tres meses da suspensión temporal. - Baixa no padrón municipal de habitantes. Son causas de modificación: - Con carácter xeral as alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias en calquera caso, deberán substanciarse no expediente individual, mediante un novo informe e acordo de servizo. - As persoas usuarias que tiveran accedido ó servizo de axuda no fogar polo sistema de libre concurrencia, e fosen valoradas con posterioridade correspondéndolles a efectividade do dereito, poderán ver modificadas as condicións da prestación do servizo conforme ó establecido no programa individual de atención e a normativa de aplicación. - As modificacións tamén poderán producirse a petición da persoa interesada, mediante solicitude subscrita pola mesma e coa valoración do/a traballador/a social da unidade técnica de servizos sociais, á vista dos posibles cambios da situación que motivou a concesión. CAUSAS DE SUSPENSIÓN TEMPORAL DO SERVIZO Son causa de suspensión temporal do servizo, logo da tramitación do correspondente expediente e informe razoado do persoal técnico coordinador que deberá incorporarse ó expediente persoal, as que seguen: 1. Ausencia temporal do domicilio: o servizo poderá suspenderse por causa xustificada por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspendense o servizo en tanto persista o cambio das circunstancias causantes da suspensión, coa excepción das prazas vinculadas a un dereito exercido dentro do sistema da autonomía e atención á dependencia, suposto no que se estará ó disposto na normativa reguladora. Todas as extincións, modificación e ou suspensións efectuadas sobre a prestación de SAF cumprimentarase nun documento asinado polo/a traballador/a social e conterá os datos de identificación da persoa usuaria, as datas e os motivos polos que se orixinan as mesmas. REXIME INTERNO Horario de atención ó público no departamento de servizos sociais do concello: O horario de atención ó público será de luns a venres de 09.00 a 14.00 horas Horario de prestación do servizo de axuda no fogar: A intensidade do servizo determinarase, con carácter xeral, en horas mensuais de atención. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co plan de coidados, de maneira que se garanta a cobertura das necesidades de atención para a realización das actividades da vida diaria, ademais dos días laborais os fins de semana e festivos. Nos restantes casos a intensidade do servizo virá determinada na prescrición efectuada polos correspondentes servizos sociais comunitarios. Establécese como período para a prestación do servizo, de luns a venres, quedando excluídas as fins de semana, festivos e horario nocturno (20.00 a 08.00), se ben, de xeito excepcional e previo informe técnico a favor, poderá variarse este. Réxime de visitas ós domicilio do/a técnico/a que coordine ou supervise o programa O/a traballador/a social responsable técnico do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo. Protocolos - Protocolo para inicio da prestación efectiva e establecemento do vínculo entre o/a auxiliar de axuda no fogar e a persoa usuaria do servizo: Despois da tramitación do expediente segundo o presente regulamento, a traballadora social dos servizos sociais comunitarios acompañará a/o auxiliar ó domicilio da persoa beneficiaria, indicando as tarefas concretas que se van a desenvolver no domicilio. - Protocolo de substitución da persoa auxiliar e de cesación do servizo: Con preaviso de 5 días de antelación, salvo caso de indisposición imprevista que será comunicado á maior brevidade posible, con indicación da causa do cambio ou substitución e duración deste. Visita do/a traballador/a social ó domicilio do usuario e presentación da auxiliar con indicación concreta das tarefas a realizar. No suposto de cesación do servizo por parte da empresa, comunicarase cun preaviso de 30 días, neste caso a entidade que pretende cesar continuará ca prestación dos servizos ata a aprobación dos cambios da empresa pola entidade local. - Protocolo de actuación en caso de incidencias e emerxencias: O/A traballador/a socialcomunitarios realizará unha visita ó domicilio da persoa beneficiaria, estudiarase e valorarase o caso, coa posterior elaboración do informe de incidencias e as medidas adoptadas para a súa solución. O informe será incorporado ó expediente individual do usuario/a. No caso de emerxencias, nun primeiro momento identificarase a emerxencia, coa elaboración do protocolo de actuación e os profesionais que van a desenvolver. - Protocolo de actuacións no caso de queixa no libro de reclamacións A entidade ten a disposición dos usuarios do servizo de axuda no fogar un libro de reclamacións. Das queixas presentadas, remitirase orixinal á alcaldía -presidencia que recabará informe dos técnicos de Servizos Sociais e resolveranse pola Xunta de Goberno Local. PARTICIPACIÓN NO FINANCIAMENTO DO SERVIZO DAS PERSOAS USUARIAS. O servizo de axuda no fogar financiarase con cargo ó orzamento municipal, coas achegas da Comunidade Autónoma, da Deputación Provincial e maila aportación dos usuarios. A aportación económica dos usuarios está regulada a través da ordenanza fiscal local de acordo co establecido no artigo 17 da Orde do 22 de xaneiro de 2009, reguladora do servizo de axuda no fogar para a Comunidade Autónoma de Galicia.1.- No caso de que a capacidade económica da persoa usuaria sexa igual ou inferior ó Indicador Público de Rendas de Efectos Múltiples (IPREM), quedará exenta da obriga de participar no custe do servizo.2.- En ningún caso a contribución económica da persoa usuaria poderá ser superior ó 65% do custo efectivo que o servizo prestado teña para a entidade local titular do mesmo. As liquidacións de prezos practicaranse por meses naturais, aboándose cada mensualidade nos 10 primeiros días naturais do mes. As tarifas revisaranse anualmente, para o que o beneficiario aportará a documentación que lle sexa requerida no prazo establecido. DISPOSICIÓN FINAL O presente regulamento, unha vez aprobado definitvamente e publicado na forma legal establecida, entrará en vigor conforme o previsto no art.70.2 e concordantes, da Lei 7/85. Queda derrogada a Ordenanza reguladora da prestación de axuda no fogar e do seu prezo público, publicadas respectivamente no BOP do 03 e 18 de maio de 2005, e as súas posteriores modificacións. Trazo, 14 de agosto de 2009.-O Alcalde.-Gloria Susana Qukovci Ben Sliman FACTOR-1: AUTONOMÍA PERSOAL (máximo total 40 puntos) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema de dependencia (PIA con posible asignación de servizos de axuda no fogar), nn poderán acceder polo sistema de libre concorrencia. A asignación de valor en función de factor “autonomía persoal” realizarase de acordo coa seguinte táboa: Antecedentes relevantes: Días da semana Existencia: Servizos/apoios: Nº de horas semanais: Obxectivos do servizo proposto: Tarefas a realizar: Técnico responsable: Asdo: ACORDO DE SERVIZO Reunidos en. o día. dunha parte don/dona. con DNI:. E doutra., en calidade de Traballador/a social responsable do servizo de axuda no fogar do Concello de Trazo 1. Que o Concello de Trazo/ a entidade prestadora., prestará o Servizo de Axuda no Fogar (SAF), á persoa arriba citada, dende o día. do. de 200. 2. Que a prestación do Servizo de Axuda no Fogar se realizará por un prazo de., con posibilidade de prórroga segundo valoración técnica do departamento de Servizos Sociais/da Entidade prestadora acreditada.3. Que o SAF se levará a cabo os días da semana., en horario de.; por un total de. horas semanais.4. Que atendendo á Orde do Servizo de Axuda no Fogar, á Ordenanza fiscal municipal que regula a taxas do SAF, e á aplicación do baremo que corresponde, a persoa usuaria comprométese a aportar. euros mensuais como contribución ó custe do servizo.5. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal.  Atencións de carácter apoio psicosocial  Atencións de carácter doméstico  Atencións de carácter socio-educativo  Atencións de carácter técnico e complementario  Outras atencións. 6. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: 7. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: 8. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ó acordo orixinal.9. Que o servizo se prestará atendendo ás condicións reguladas na Orde do. de. que regula o Servizo de Axuda no Fogar e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas partes dan a súa conformidade ó presente acordo de prestación do SAF, e o asinan en Trazo,. de. de 200. A persoa usuaria O/a traballador/a social A/s persoa/s abaixo asinante/s autoriza/n ao Concello de Trazo a solicitar a Axencia Estatal de Administración tributaria, información de natureza tributaria para o recoñecemento, seguimento e control da prestación do servizo de axuda no fogar. A presente autorización outórgase a efectos de recoñecemento, seguimento e control para o establecemento da taxa a prestación do servizo de axuda no fogar, e en aplicación do disposto pola disposición adicional 4ª da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da Lei do imposto sobre a renda das persoas físicas, no artigo 85.1. k) da Lei 58/2003, xeral tributaria que permiten previa autorización do/a interesado/a, a cesión dos datos tributarios que precise o Concello de Trazo para o desenvolvemento das súas funcións. INFORMACIÓN TRIBUTARIA AUTORIZADA: Datos que posúa a axencia tributaria do imposto sobre a renda das persoas físicas do exercicio. Datos de outros membros da familia, cuxos ingresos son computables segundo a ordenanza reguladora de axuda no fogar, para o recoñecemento, seguimento e control da prestación do servizo. Trazo,. de. de. Recoñecemento efectuado polo médico/a. Colex. núm. que presta o servizo no Centro de Saúde de. Informa: Que recoñecida/o don/dona. Valora que: Marcar só unha opción: 1.- Máximo 12 puntos (Independente: 0 puntos, Con axuda: 1 punto, Dependente: 2 puntos) a) Alimentación.  Independente: pode comer por si só.  Con axuda: precisa axuda para utilizar cubertos, picar comida, etc.  Dependente: necesita ser alimentado. b) Aseo persoal.  Independente: realiza só a hixiene persoal.  Con axuda: precisa axuda para a hixiene persoal.  Dependente: precisa ser aseado totalmente. c) Vestido  Independente: vístese e cálzase só.  Con axuda: precisa axuda parcial/supervisión para vestirse/calzaarse  Dependente: precisa que o vistan e o calcen. d) Uso do retrete.  Independente: manéxase só no uso do retrete.  Con axuda: precisa axuda parcial e supervisión para o uso do retrete.  Dependente: incapaz de facer uso do retrete. e) Incontinencia.  Independente: control total de esfínteres.  Con axuda: incontinencia ocasional/temporal.  Dependente: incontinencia total. f) Mobilidade.  Independente: camiña só, con muleta ou bastón: déitase e érguese da cama; sobe e baixa escaleiras.  Con axuda: necesita axuda parcial/supervisión para camiñar, deitarse ou érguerse ou subir e baixar escaleiras.  Dependente: precisa axuda total para desprazarse e mobilizarse.2.- Padece enfermidade infecciosa activa e contaxiosa:  Si.  Non.3.- Padece enfermidade que require atención en centro hospitalario, atención continuada en residencia, centro de día  Si.  Non.4.- Presenta alteración no comportamento que alteran a convivencia  Si.  Non.3.- Diagnóstico: 4.- Tratamento actual: 5.- Observacións:.,. de. de 20. Data e Asdo. Trazo, 14 de abril de 2010 O Alcalde Asdo: José Dafonte Varela